

Број: 622/17

Датум: 10. 3. 2017. године

На основу члана 64. став 1. тачка б), члана 70. ст. 1, 3. и 6. Закона о јавним набавкама (“Службенигласник БиХ”, број: 39/14), члана 72. Закона о високом образовању („Службени гласник РС“ број: 73/10, 104/11, 84/12, 108/13 и 44/15), члана 65. Статута Универзитета у Источном Сарајеву, и члана 20. Правилника о јавним набавкама Универзитета у Источном Сарајеву (Број: 01-УО-II-25-1-40/15), на препоруку Комисије за јавну набавку, декан Филозофског факултета Пале Универзитета у Источном Сарајеву *донио је*

**ОДЛУКУ**

**о избору најповољнијег понуђача**

**Члан 1.**

Прихвата се Препорука комисије у отвореном поступку за јавну набавку **„Набавка услуге осигурања студената“ за потребе Филозофског факултета Пале**, Уговор се додјељује понуђачу А. Д. „Дрина Осигурање“ Милићи, Трг рудара бр 1. 75446 Милићи, понуда број: 2099/2017, од 28. 2. 2017. године (број протокола уговорног органа: 432/17), за понуђену цијену од **1.824,00 КМ** без ПДВ-а.

**Члан 2.**

Понуђач којем се додјељује Уговор дужан је доставити документе из члана 45. став (2) тачке од а) до д) Закона о јавним набавкама БиХ, наведене у Тендерској документацији бр. 1234/16, у року од 3 (три) дана од дана пријема Одлуке о избору најповољнијег понуђача.

**Члан 3.**

Ова одлука објавиће се на веб-страници уговорног органа ([www.ues.rs.ba](http://www.ues.rs.ba)) истовремено са упућивањем понуђачима који су учествовали у поступку јавне набавке, у складу са чланом 70. став 6. Закона о јавним набавкама БиХ.

**Члан 4.**

Ова одлука ступа на снагу даном доношења и доставља се понуђачима који су учествовали у поступку јавне набавке, у складу са чланом 71. став 2. Закона о јавним набавкама**.**

**Образложење**

Поступак јавне набавке покренут је Одлуком о покретању поступка јавне набавке број: 3811/16, од 27. 12. 2016. године.

Јавна набавка је спроведена путем отвореног поступка.

Процијењена вриједност јавне набавке без ПДВ-а је 4.000,00 КМ.

Предвиђено је закључивање оквирног споразума.

Обавјештење о набавци број: Портал јавних набавки: 1323-1-2-13-3-35/17, од 8. 2. 2017. године, у 13:19 часова.

Комисија за јавну набавку именована је Одлуком број: 3817/16, од 27. 12. 2016. године.

Комисија за јавну набавку доставила је дана 9. 3. 2017. године Извјештај о раду комисије заједно са препоруком и Записник о оцјени понуда, у поступку јавне набавке „Набавка услуге осигурања студената“ за потребе Филозофског факултета Пале.

У поступку по Извјештају о раду је утврђено да је Комисија за јавну набавку благовремено и правилно извршила отварање понуда и оцјену приспјелих понуда, о чему је сачинила одговарајуће записнике, у којима је утврђено сљедеће:

- да је укупан број пристиглих понуда: 3 (три) понуде;

- да су благовремено запримљене 3 (три) понуде;

- да нема неблаговремено запримљених понуда;

- да је понуда понуђачаА. Д. „Дрина Осигурање“ Милићи, Трг рудара бр 1. 75446 Милићи, прихватљива.

- да Понуда понуђача Д. Д „Брчко Гас Осигурање “ Брчко, није у складу са ставком 14. Садржај понуде и начин припреме понуде Тендерске документације.

Понуђач није доставио биланс стања и биланс успјеха за посљедње три финансијске године или од датума регистрације, односно почетка пословања у предметном сегменту.

На основу напријед реченог предметнa понудa je oдбачена у складу са чланом 68. став 4. тачка i. ЗЈН.

- да Понуда понуђача Д. Д. „Аса Осигурање“ Сарајево, није у складу са ставком 14. Садржај понуде и начин припреме понуде Тендерске документације.

Понуђач није доставио биланс стања и биланс успјеха за посљедње три финансијске године или од датума регистрације, односно почетка пословања у предметном сегменту.

На основу напријед реченог предметнa понудa je oдбачена у складу са чланом 68. став 4. тачка i. ЗЈН.

Приликом провјере рачунске исправности понуда Комисија није пронашла рачунску грешку у достављеним понудама.

У поступку доношења ове одлуке, посебно су цијењене чињенице да је Комисија, правилно и потпуно, извршила оцјену квалификованости понуђача те оцјену приспјелих понуда, у складу са критеријима из тендерске документације.

Надаље, у поступку оцјене проведеног поступка, Уговорни орган није нашао разлоге неправилности, нити пропусте у раду који би евентуално били основ за неприхватање препоруке Комисије за набавку.

У поступку је утврђено да је Комисија у свему правилно поступила те да је препорука за избор најповољнијег понуђача дата у складу са Законом о јавним набавкама БиХ, подзаконским и интерним актима и тендерским документом. Увидом у приложену документацију, неспорно је да је изабрани понуђач најбоље оцијењен због најниже цијене, како слиједи:

|  |  |  |  |
| --- | --- | --- | --- |
| **Редни број** | **Назив понуђача** | **Понуђена цијена без ПДВ-а** | **Преференцијални третман домаћег (-15%)** |
| **1.** | А. Д. „Дрина Осигурање“ Милићи | **1.824,00 КМ** | **-** |

Из наведених разлога, примјеном члана 64. став 1. тачка б) Закона о јавним набавкама, одлучено је као у члану 1. ове одлуке.

**ПОУКА О ПРАВНОМ ЛИЈЕКУ**

Против ове одлуке може се изјавити жалба најкасније у року од 10 (десет) дана од дана пријема ове одлуке.

|  |  |  |
| --- | --- | --- |
| Достављено: |  | **Д е к а н** |
| * Понуђачима; |  |  |
| * Архива набавке; |  |  |
| * а/а. |  | **Доц. др Драга Мастиловић** |
|  |  |  |